
ДИМИТЪР НИКОЛОВ 

Относно: Програма на Община Бургас за намаляване на риска от бедствия за периода 2017-2020г. 


УВАЖАЕМИ ОБЩИНСКИ СЪВЕТНИЦИ, 

На основание чл.6д от Закона за защита при бедствия, за изпълнение на целите на областната програма за намаляване на риска от бедстия и във връзка с намаляване на рисковете, определени с общинския план за защита при бедствия, е разработена общинска програма за намаляване на риска от бедствия, която съдържа:
1. Оперативни цели;
2. Дейностите за реализиране на оперативните цели.
Общинският съвет за намаляване риска от бедствия/ОбСНРБ/ е създаден с моя  заповед №2331/02.09.2016г. в изпълнение на чл. 65а ал. 1 и ал. 7 от Закона за защита при бедствия. 
На свое второ редовно заседание на 10.04.2017г. се разработи, обсъди и прие проекта на общинската програма за намаляване на риска от бедствия. Проектът на програмата беше публикуван за обществено обсъждане на интернет страницата на общинска администрация за срок от един месец, считано от 10.04.2017г. На 10.05.2017г. изтече едномесечния срок за общественото обсъждане и на 12.05.2017г. с наше писмо с рег. №06-00-10/12.05.2017г  се внесе за съгласуване в Областния съвет за намаляване риска от бедствия. Програмата е утвърдена от председателя на областния съвет. 
На основание чл. 6д ал. 3 от Закона за защита при бедствия, предлагам на Общински съвет да обсъди проекта на Общинската програма за намаляване риска от бедствия и вземе следното:

				Р Е Ш Е Н И Е 
Приема Общинската програма за намаляване риска от бедствия за периода 2017-2020г.

Приложения:
1. Проект на Общинската програма за намаляване риска от бедствия за периода 2017-2020г. 
2. Копие от Заповед №2331/02.09.2016г. на Кмета на Община Бургас.
3. Копие от Протокол от проведено второ редовно заседание на ОбСНРБ с присъствен лист.
4. Разпечатка за публикуване на програмата за обществено обсъждане.
5. Копие от писмо №06-00-10/12.05.2017г. изпратено до Областен съвет за намаляване риска от бедствия за съгласуване.

